— Гады чатыры таму я купіла ў краме “Верас” насенне, сорт “Аганёк”. Дома ў Лазічах на акне вырасціла расаду і на пачатку чэрвеня пасадзіла яе ў адкрыты грунт, — па дарозе да школьнай цяпліцы расказвае Эльвіра Францаўна. – І выраслі кавуны: адзін – большы, два другія – кілаграмы па два. Калі разрэзала адзін, то колер быў бледна-ружовы. Паспрабавала на смак – смачны, салодкі! Удалося вырасціць і дыню. Невялічкую, усяго адзін кілаграм. Таксама смачная.